PATVIRTINTA

Telšių Vincento Borisevičiaus

gimnazijos direktoriaus

2025 m. birželio 26 d. įsakymu Nr. V-47

**TELŠIŲ VINCENTO BORISEVIČIAUS GIMNAZIJOS**

**MOKINIŲ UNIFORMOS DĖVĖJIMO TVARKOS APRAŠAS**

**I.  BENDROSIOS NUOSTATOS**

1. Telšių Vincento Borisevičiaus gimnazijos mokinių uniformos dėvėjimo tvarkos aprašas nustato mokinių uniformos dėvėjimo tvarką.

2. Mokinio uniforma – pagarbos gimnazijai, mokinių vienybės, pasididžiavimo simbolis, kultūringo elgesio, aprangos kultūros, estetinio skonio ugdymo dalis.

**II. GIMNAZIJOS MOKINIŲ UNIFORMA**

3. Mokinio uniforma – tai nustatytos spalvos ir modelio drabužių rinkinys, kurį sudaro:

|  |  |
| --- | --- |
| **Mergaitėms** | **Berniukams** |
| **Kasdieninė apranga:** | |
| * Tamsiai mėlynas džemperis su gimnazijos logotipu (be kišenių, be kapišono ir be užtrauktukų) * Tamsiai mėlynos (juodos) kelnės /džinsai (klasikinio stiliaus, negarinti, neplėšyti, be papildomų kišenių, užtrauktukų, dirželių) * Marškinėliai (vienspalviai – balti, žydri, be užrašų, tinkamo ilgio) | |
| **Šventinė apranga:** | |
| * tamsiai mėlynas džemperis / švarkas / megztukas * tinkamo ilgio tamsiai mėlynas / sijonas /suknelė * sarafanas tamsiai mėlynas * tamsiai mėlynos kelnės * balta palaidinė | * tamsiai mėlynas džemperis / švarkas /megztukas * tamsiai mėlynos klasikinės kelnės * balti marškiniai |

**III. MOKINIŲ UNIFORMOS DĖVĖJIMAS**

4. Uniforma dėvima kiekvieną dieną visus mokslo metus, išskyrus paskutinį mėnesio penktadienį.

5. Šventinę uniformą būtina dėvėti per šventes, konkursus, viktorinas ir kitus renginius, egzaminus, įskaitas bei atstovaujant mokyklai už jos ribų kitose įstaigose, oficialiuose renginiuose ir pan.

6. Be uniformos mokinys į gimnaziją gali atvykti akcijų, išvykų, ekskursijų ar kitu su mokytojais suderintu laiku.

**IV. MOKINIŲ UNIFORMOS ĮSIGIJIMO SĄLYGOS**

7. Mokinio uniforma įsigyjama tėvų, globėjų/rūpintojų lėšomis.

**V. MOKINIŲ UNIFORMOS DĖVĖJIMO PRIEŽIŪRA**

8. Uniformų dėvėjimo priežiūrą vykdo mokyklos administracija, dalykų mokytojai klasių vadovai.

9. Jei mokinys nesilaiko gimnazijos mokinių uniformos dėvėjimo tvarkos apraše nurodytų punktų, klasės vadovas išsiaiškina situaciją ir informuoja tėvus, globėjus/rūpintojus.

10. Klasės vadovas informuoja socialinį pedagogą apie pasikartojantį uniformos nedėvėjimo atvejį. Socialinis pedagogas informuoja tėvus, globėjus/rūpintojus.

11. Jei mokinys toliau nedėvi uniformos yra svarstomas gimnazijos Vaiko gerovės komisijoje.